เทศบัญญัติเทศบาลเมืองสุรินทร์เทศบัญญัติเทศบาลเมืองสุรินทร์เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่เขตเทศบาลเมืองสุรินทร์อำเภอเมืองสุรินทร์ จังหวัดสุรินทร์พ.ศ. ๒๕๖๐[๑] อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ และมาตรา ๖๐แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐เทศบาลเมืองสุรินทร์โดยความเห็นชอบของสภาเทศบาลเมืองสุรินทร์และผู้ว่าราชการจังหวัดสุรินทร์จึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่าเทศบัญญัติเทศบาลเมืองสุรินทร์ เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิด หรือบางประเภทในท้องที่เขตเทศบาลเมืองสุรินทร์ อำเภอเมืองสุรินทร์จังหวัดสุรินทร์ พ.ศ. ๒๕๖๐ข้อ ๒ เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองสุรินทร์ที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ ให้ยกเลิก เทศบัญญัติเทศบาลเมืองสุรินทร์ เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิด หรือบางประเภทในท้องที่เขตเทศบาลเมืองสุรินทร์ อำเภอเมืองสุรินทร์จังหวัดสุรินทร์ พ.ศ. ๒๕๕๗ข้อ ๔ ในเทศบัญญัตินี้บริเวณที่ ๑ หมายความว่า พื้นที่ในบริเวณดังต่อไปนี้(๑) ด้านเหนือ จดถนนปัทมานนท์ฟากตะวันออกด้านตะวันออก จดแนวเขตคลองส่งน้ำชลประทานสายใหญ่ฝั่งขวาด้านใต้ จดเขตทางรถไฟสายตะวันออกเฉียงเหนือฟากเหนือด้านตะวันตก จดเส้นขนานระยะ๑๐๐.๐๐ เมตร กับแนวเขตคลองส่งน้ำชลประทานสายใหญ่ฝั่งขวาบริเวณที่ ๒ หมายความว่าพื้นที่ในบริเวณ ดังต่อไปนี้(๑) ด้านเหนือ จดถนนปัทมานนท์ห่างจากแนวเขตคลองส่งน้ำชลประทานสายใหญ่ฝั่งขวา ๑๐๐.๐๐ เมตรด้านตะวันออก จดเส้นขนาน ระยะ ๑๐๐.๐๐ เมตรกับแนวเขตคลองส่งน้ำชลประทานสายใหญ่ฝั่งขวาด้านใต้ จดเขตทางรถไฟสายตะวันออกเฉียงเหนือฟากเหนือด้านตะวันตก จดถนนปัทมานนท์ฟากตะวันออกถึงแยกถนนศรีธนามิตร และเส้นขนาน ๑๐๐.๐๐ เมตร ถึงโค้งรถไฟ(๒) ด้านเหนือ จดแขวงการทางสุรินทร์และห้วยทัพพลฝั่งใต้ด้านตะวันออก จดถนนปัทมานนท์ ฟากตะวันตกด้านใต้ จดเส้นขนานระยะ๑๐๐.๐๐ เมตร จากถนนศรีธนามิตร ฟากเหนือด้านตะวันตก จดแนวสุดเขตเทศบาลเมืองสุรินทร์(๓) ด้านเหนือ จดเส้นขนานระยะ๑๐๐.๐๐ เมตร จากถนนเทศบาล ๓ด้านตะวันออก จดเส้นขนานระยะ ๑๐๐.๐๐ เมตรจากถนนเทศบาล ๓ ฟากตะวันตกด้านใต้ จดเส้นขนานระยะ๑๐๐.๐๐ เมตร ถนนทุ่งโพธิ์ ฟากเหนือด้านตะวันตก จดแนวสุดเขตเทศบาลเมืองสุรินทร์(๔) ด้านเหนือ จดเส้นขนานระยะ๑๐๐.๐๐ เมตร ถนนทุ่งโพธิ์ ฟากใต้ด้านตะวันออก จดเส้นขนานระยะ ๑๐๐.๐๐ เมตรถนนเทศบาล ๓ด้านใต้ จดเขตทางรถไฟสายตะวันออกเฉียงเหนือฟากเหนือและเขตโบราณสถานคูเมืองกำแพงเมืองชั้นนอกด้านตะวันตก จดแนวสุดเขตเทศบาลเมืองสุรินทร์(๕) ด้านเหนือ จดแนวเขตคูเมืองกำแพงเมืองชั้นนอกฟากใต้ด้านตะวันออก จดถนนเทศบาล ๓ด้านใต้ จดแนวสุดเขตเทศบาลเมืองสุรินทร์ด้านตะวันตก จดแนวสุดเขตเทศบาลเมืองสุรินทร์บริเวณที่ ๓ หมายความว่าพื้นที่ในบริเวณ ดังต่อไปนี้(๑) ด้านเหนือ จดเส้นขนานระยะ๑๐๐.๐๐ เมตร กับถนนศรีธนามิตร ถนนทุ่งโพธิ์ฟากเหนือด้านตะวันออก จดเส้นขนานระยะ ๑๐๐.๐๐ เมตรกับถนนปัทมานนท์ฟากตะวันออกด้านใต้ จดแนวเขตทางรถไฟสายตะวันออกเฉียงเหนือและจดเส้นขนานระยะ ๑๐๐.๐๐ เมตร กับถนนทุ่งโพธิ์ด้านตะวันตก จดแนวเขตเทศบาลเมืองสุรินทร์และจดเส้นขนานระยะ ๑๐๐.๐๐ เมตร กับถนนเทศบาล ๓ ฟากตะวันตก(๒) ด้านเหนือ จดแนวเขตทางรถไฟสายตะวันออกเฉียงเหนือด้านตะวันออก จดแนวเขตเทศบาลเมืองสุรินทร์ด้านใต้ จดแนวเขตเทศบาลเมืองสุรินทร์และแนวเขตคูเมืองกำแพงเมืองชั้นนอกฟากเหนือด้านตะวันตก จดแนวเขตคูเมืองกำแพงเมืองชั้นนอกและถนนเทศบาล ๓ ฟากตะวันออกทั้งนี้ พื้นที่บริเวณที่ ๑ บริเวณที่ ๒ และบริเวณที่ ๓ปรากฏตามแผนที่ท้ายเทศบัญญัตินี้ข้อ ๕ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) อาคารหรือสถานที่ที่ใช้ในการบรรจุก๊าซอาคารเก็บก๊าซ และห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและจำหน่ายอาหารที่ใช้ก๊าซ(๓)อาคารหรือสถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารหรือสถานที่ที่ใช้ในการเลี้ยงม้า โค กระบือสุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) โรงแรมตามกฎหมายว่าด้วยโรงแรม(๗) โรงฆ่าสัตว์(๘) อาคารหรือสถานที่ที่ขออนุญาตตั้งเป็นสถานบริการตามกฎหมายว่าด้วยสถานบริการ(๙) อาคารหรือสถานที่ที่ใช้ในการอยู่อาศัยหรือประกอบพาณิชยกรรมประเภทอาคารขนาดใหญ่(๑๐) อาคารหรือสถานที่ที่ใช้ในการกำจัดมูลฝอย(๑๑) อาคารหรือสถานที่ที่ใช้ในการซื้อขายเศษวัสดุ(๑๒) ไซโลเก็บผลิตผลทางการเกษตรข้อ ๖ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) อาคารหรือสถานที่ที่ใช้ในการบรรจุก๊าซอาคารเก็บก๊าซ และห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซ และจำหน่ายอาหารที่ใช้ก๊าซ(๓)อาคารหรือสถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารหรือสถานที่ที่ใช้ในการเลี้ยงม้า โค กระบือสุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) โรงฆ่าสัตว์(๗)อาคารหรือสถานที่ที่ขออนุญาตตั้งเป็นสถานบริการตามกฎหมายว่าด้วยสถานบริการ(๘) อาคารหรือสถานที่ที่ใช้ในการกำจัดมูลฝอย(๙) อาคารหรือสถานที่ที่ใช้ในการซื้อขายเศษวัสดุ(๑๐) ไซโลเก็บผลิตผลทางการเกษตรข้อ ๗ ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) อาคารหรือสถานที่ที่ใช้ในการบรรจุก๊าซสถานที่เก็บก๊าซ และห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่ได้หมายความรวมถึงร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) อาคารหรือสถานที่ที่ใช้ในการเก็บน้ำมันเชื้อเพลิงเพื่อจำ หน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารหรือสถานที่ที่ใช้ในการเลี้ยงม้า โค กระบือสุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) โรงฆ่าสัตว์(๗) ไซโลเก็บผลิตผลทางการเกษตร(๘) อาคารหรือสถานที่ที่ใช้ในการกำจัดมูลฝอย(๙) อาคารหรือสถานที่ที่ใช้ในการซื้อขายเศษวัสดุข้อ ๘ ภายในบริเวณพื้นที่ที่กำหนดไว้ตามข้อ๔ ห้ามมิให้บุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๕ ข้อ ๖ และข้อ ๗ข้อ ๙ อาคารที่มีอยู่แล้วในพื้นที่ที่กำหนดตามข้อ๔ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๕ ข้อ ๖ และข้อ ๗ข้อ ๑๐ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๑ ให้นายกเทศมนตรีเมืองสุรินทร์รักษาการตามเทศบัญญัตินี้ประกาศณ วันที่ ๑๗ ตุลาคม พ.ศ. ๒๕๖๐สมเมืองตัณฑเลขารองนายกเทศมนตรีรักษาราชการแทนนายกเทศมนตรีเมืองสุรินทร์[เอกสารแนบท้าย]๑. แผนที่ท้ายเทศบัญญัติเทศบาลเมืองสุรินทร์เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตเทศบาลเมืองสุรินทร์อำเภอเมืองสุรินทร์ จังหวัดสุรินทร์ พ.ศ.๒๕๖๐๒. บัญชีท้ายเทศบัญญัติเทศบาลเมืองสุรินทร์เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่เขตเทศบาลเมืองสุรินทร์ อำเภอเมืองสุรินทร์จังหวัดสุรินทร์ พ.ศ.๒๕๖๐(ดูข้อมูลจากภาพกฎหมาย)ปวันวิทย์/อัญชลี/จัดทำ๔ มกราคม ๒๕๖๑[๑] ราชกิจจานุเบกษาเล่ม ๑๓๔/ตอนพิเศษ ๓๒๓ ง/หน้า ๓๙/๒๘ ธันวาคม ๒๕๖๐